  Майя Бывальцева Удмуртия Китайысь Сычуань провинцилэн но Чунцин карлэн калык кивалтэтъёсынызы вачеужан сярысь тупанкылъёс гожтӥз. Со сярысь улосвыл тӧролэн но кивалтэтлэн пресс-службазы ивортэ. Ужрад «Волга-Янцзы» форматын улосвыл кусыпъёсъя кенешлэн куинетӥ пумиськоназ Чебоксарыын Росси азьмуртлэн Приволжск федерал округъя ужоскето муртэзлэн Игорь Комаровлэн но Китайысь Кун Кенешлэн ёзчиез Ван Юнлэн кивалтэмзы улсын ортчиз. Тупанкылъёсын вузкарон но экономика, тодос но техника, гуманитарной удысъёсын вачеужан чакламын. Удмуртиысь вузъёсты басьтӥсь кунъёс пӧлын Китай 11-тӥ интыын. Кылсярысь, шундыӝужан палась кун элькунысьтымы пиломатериалъёс, мебель, кудӟытӥсь юонъёс, кортъёс нуэ. 2019-тӥ арлэн нырысетӥ кварталэзлы йылпумъянъёсъя, Удмуртиысь вузъёсты келян 43 процентлы будӥз. Кунгож сьӧры етӥн мертчан, титан, ДСП, кудӟытӥсь юонъёс, кема дыр ӵоже возьыны луоно ческыт сиёнъёс, мороженой, пельнянь вузан ласянь луонлыкъёс бадӟым. Китайлэн вузпӧрез паськыт но отын туж трос пӧртэм вузъёс. Отын онлайн амалэн вузкарон, лавкаос пыр вузкарон сярысь, тросгес луэ. Матысь дыре ми Россиысь экспортъя центрен ӵош Харбинысь бондовой зона пыр Китайысь онлайн-вузкаронниосы пыронъя ӵектосэз кутскомы. Асьме предприятиос Китайысь вузкаронниослэн онлайн-ӝажыосазы умой вожвылъяськыны быгатозы Александр Бречалов, Удмуртилэн тӧроезУдмуртилэн тӧроез верамъя, элькунысь предприятиослэн Китайысь вузпӧре пырон пумысен умой опытсы вань ни. Кылсярысь, «Воткинская Промышленная Компания» акционер огазеяськон нылпиослы вузъёс но мебель келя, бытовой техника но промышленной тӥрлык поттӥсьёсын вачеуж нуэ. Туэ южтолэзе «Милком» акционер огазеяськон Китае йӧллэсь сиён-юонъёс келяны контракт юнматӥз.  Тегъёс: Политика Китай Удмуртия экономиканоконьдон вузкарон АлександрБречалов  